আব্দুল আজিজ বিন সালমান আল সৌদ
আব্দুল আজিজ বিন সালমান আল সৌদ (আরবি: عبد العزيز بن سلمان آل سعود) হলেন সৌদি রাজকীয় পরিবারের একজন সদস্য এবং রাজনীতিবিদ। তিনি ২০১৯ সালের সেপ্টেম্বর থেকে সৌদি আরবের জ্বালানি মন্ত্রী হিসেবে আছেন। তিনি সৌদি রাজ পরিবারের মধ্যে প্রথম জ্বালানি মন্ত্রী হিসেবে দায়িত্ব পালন করছেন। তিনি ২০০৫ সাল থেকে ২০১৭ সাল পর্যন্ত সৌদি আরবের উপ-তেলমন্ত্রী ছিলেন। ২০১৭ সালে তাকে জ্বালানি প্রতিমন্ত্রী হিসেবে দায়িত্ব দেওয়া হয়।